วัคซีนโควิด-19 ล็อตแรกจากบริษัท ซิโนแวค ประเทศจีน ส่งถึงไทยวันนี้ นายกรัฐมนตรี เป็นประธานรับมอบ
วันนี้ 24 กุมภาพันธ์ 2564 รัฐบาล โดยกระทรวงสาธารณสุขและหน่วยงานที่เกี่ยวข้อง จัดกิจกรรมรับวัคซีนโควิด - 19 จากสาธารณรัฐประชาชนจีน "วัคซีนโควิด - 19 คืนรอยยิ้ม ประเทศไทย" ณ เขตปลอดอากรและคลังสินค้า ทำอากาศยานสุวรรณภูมิ พิธีจะเริ่มในเวลา 09.45 น. โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ร่วมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสารารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุขMr.Yang Xin อุปทูตรักษาการแทนเอกอัครราชทูตจีนประจำประเทศไทยและนายวันชัย คงเกษม ผู้ว่าราชการจังหวัดสมุทรปราการโอกาสนี้นายกรัฐมนตรี จะเดินทางไปยังเขตปลอดอากร (Free Zone)และเข้าสู่บริเวณที่ลำเลียงวัคซีนโควิด - 19 ช่องทาง GH 4 เขตปลอดอากร จากนั้นรับวัคซีนจำนวน 200,000 โดส จากบริษัท ซิโนแวค ไบโอเทค จำกัด ซึ่งขนส่งโดยเที่ยวบินขนส่งสินค้า TG 675 เส้นทางปักกิ่ง - กรุงเทพมหานครอย่างไรก็ตาม วันนี้วัคซีนจากแอสตร้าเซเนก้า จำนวน 117,000 โดส จะส่งมาถึงไทยเช่นกัน